Jackie Curtis - Wikipedia

# Jackie Curtis

### From Wikipedia

Jackie Curtis
Ime po rođenju | John Holder Jr.
Rođenje | 19. februar, 1947. New York, New York, SAD
Smrt | 15. maj, 1985. New York, New York, SAD
IMDb profil

Jackie Curtis (19. februar, 1947. – 15. maj, 1985.) bila je poznata transrodna glumica i dramaturškinja, drag queen i jedna od Warholovih superzvezdi.

Pominje se da je Jackie, imidžom svoje drag persone, inspirisala vizuelni stil Glam rocka.

## [uredi - уреди] Biografija

Jackie Curtis je rođena kao John Holder Jr. u New Yorku, gde provodi život i umire od predoziranja heroinom. Curtis nastupa i živi delom kao muškarac (nekada uzimajući lik James Deana), a nekada kao žena. Kada nastupa u dragu obično nosi karmin i sjaj oko očiju, kovrdžavu crvenu kosu i haljinu, koja je često iscepana, kao i njene čarape. Ovaj jedinstveni imidž (za to vreme), kao kombinaciju trasha i glamura, Jackie je promovisala kasnih 1960-ih kada je bila česta gošća u poznatim klubovima, kao što je Max’s Kansas City. Zbog toga se može tvrditi da je svojom pojavom inspirisala glam rock imidž 1970-ih.

„Jackie nije drag queen. Jackie je umetnica. Pionir bez granica.“, izjavio je Andy Warhol o svojoj saradnici. Jackie je nastupala najpre kao pozorišni glumac (kao muškarac), debitujući još sa 17 godina u predstavi Miss Nefertiti Regrets Toma Eyena, u kojoj nastupa sa Bette Midler. Posle ovog iskustva Jackie počinje da piše svoje predstave, u kojima često glume druge transrodne glumice, kao što su Candy Darling i Holly Woodlawn. Njene predstave su imale uspešna Off-Off-Broadway prikazivanja, kao i dobre kritike u New Yorku i smatraju se reprezentativnim za Theatre of the Ridiculous. Kao dramska spisateljica i glavna glumica radila je na predstavama: Glamour, Glory and Gold, u kojoj glume, takođe, Candy Darling, Melba LaRose i Robert DeNiro; Amerika Cleopatra sa Harvey Fiersteinom; Famme Fatale sa Patti Smith, Jayne County (koja je tada nastupala kao Wayne County) i Penny Arcade i Heaven Grand In Amber Orbit, sa Holly Woodlawn u produkciji Playhous of the Ridiculous. Ove predstave su privukle Andy Warhola i Paul Morrisseya, koji su je angažovali za svoj film Flesh (1968) i, kasnije, Women in Revolt iz 1971. godine. Iste godine Jackie učestvuje u snimanju filma W.R.: Misterije organizma Dušana Makavejeva.

Jackie se pokazala i kao talentovana pesnikinja. Njena pesma B-Girls je uključena u The Peots’ Encyclopedia. Napisana na osam stranica, ovo je najduža pesma u toj antologiji.

“

Jackie is just speeding away
Thought she was James Dean for a day
Then I guess she had to crash
Valium would have helped that bash
Said, Hey babe,
Take a walk on the wild side

”

— Lou Reed - Walk on the Wild Side

Jackie Curtis se pominje u pesmi Lou Reeda, Walk on the Wild Side (pesma Lou Reeda)Walk on the Wild Side, koja govori o superzvezdama, koje je Reed upoznao u Factory-u. U pesmi se pominje njena zavisnost od droga i fascinacija James Deanom.

Tokom 1980-ih snimila je još dva filma. Godine, 1985. Jackie umire od slučajnog predoziranja heroinom. Za razliku od Candy Darling, Jackie je sahranjena kao muškarac, a na plakati je pisalo „John Holder, a.k.a. Jackie Curtis“. Fotografije na kojima je ona u dragu bile su poređane oko sanduka i u njemu. Na sahranu nije došao niko iz Factory-a, mada su Warhol i Morrissey poslali cveće. Njenni prijatelji i prijateljice su posuli njen grob posle sahrane tolikom količinom šljokica da se sjaj video sa obližnjeg autoputa[1].

Jackie je izvršila uticaj na mnoge ljude sa kojima je bila u kontaktu, kao što su Holly Woodlawn, Joe Dallesandro i Penny Arcade, kao i na David Bowiea. Njen uticaj bio je u domenu stila: korišćenje šljokica kojima je pokrenula Glam rock, kao i nošenje iscepane odeće i čarapa, najavljujući punk, kao i u domenu umetničkog izražavanja u drami i pesništvu, kojima je kritikovala slavu, glamur i pop kulturu u Americi. Njena najveća zasluga i hrabrost je možda u transgresiji roda, o čemu se gotovo ništa nije znalo dok savremeni autori i autorke, poput Judith Buther, nisu počeli da pišu o tome.

## [uredi - уреди] O Jackie

Godine 2004. snimljen je dokumentarni film o njenom životu Superstar in a Housedress. U filmu I Shot Andy Warhol (1996) glumac Jamie Harrold glumi Jackie Curtis.

## [uredi - уреди] Filmovi

- Flesh, (Paul Morrissey - 1968)
- W.R.: Misterije organizma, (Dušan Makavejev - 1971)
- Women In Revolt, (Paul Morrissey - 1971)
- Underground U.S.A., (Eric Mitchell - 1980)
- Burroughs, (Howard Brookner - 1985)

## [uredi - уреди] Predstave

- Glamour, Glory and Gold (1967)
- Lucky Wonderful
- Amerika Cleopatra (1968)
- Heaven Grand In Amber Orbit (1970)
- Femme Fatale
- Vain Victory: Vicissitudes of the Damned (1971)
- Tyrone X (1979)
- I Died Yesterday (1983)
- Champagne (1985)

## [uredi - уреди] Spoljne veze

- Jackie Curtis na Internet Movie Database
- Sajt o dokumentarnom filmu: Jackie Curtis: Superstar In A Housedress
- Jackie Curtis na warholstars.org

## [uredi - уреди] Reference

1. ↑ [1]

Retrieved from "http://sh.wikipedia.org../../../j/a/c/Jackie_Curtis_76ae.html"

Kategorije: Rođeni 1947. | Umrli 1985. | Drag queens | Trans glumci i glumice | Warholove superzvezde | Trans pisci i spisateljice | LGBT osobe | Američki glumci | Glumci i glumice u underground filmovima

##### Views

- Članak/Чланак
- Rasprava/Разговор
- Trenutna revizija

##### Traži-Тражи

##### Drugi jezici-Други језици

- English
- Français